Homo novus (filma)

Homo novus ir Latvijas filma, kura veidota pēc Anšlava Eglīša tāda paša nosaukuma romāna motīviem. Filma iznāca 2018. gada 26. septembrī. Filmas režisore ir Anna Viduleja. Pēc apmeklētāju skaita (91 561) tā bija otrā skatītākā filma Latvijā 2018. gadā (pirmā bija "Viesnīca "Transilvānija" 3: Mošķu brīvdienas").

Par darbu pie filmas Liene Rolšteine saņēma Lielā Kristapa balvu nominācijā "Labākais kostīmu mākslinieks".

 Sižets 
1938. gadā nabadzīgs mākslinieks Juris Upenājs ierodas Rīgā. Tajā pašā laikā Eižens Žibeika atgriežas no gleznošanas Parīzē un cer saņemt sava tēvoča Kaspara Žibeika ievērojamo mantojumu. Kaspars gan visu mantojumu nolemj ziedot mākslinieku konkursam, kura uzvarētājam ir iespēja iegūt stipendiju mācību braucienam uz Parīzi. Upenājs kuratora un kritiķa Kurcuma vadībā sastop dažādus mākslas pasaules personāžus, kā arī pieredz panākumus, izgāšanos, nicinājumu un mīlestību. Tikmēr Eižens Žibeika zaudē naudu, mīļoto sievieti un konkursu, tomēr, nododoties glezniecībai, viņš gūst glābiņu.

 Vēsturiskās analoģijas 
Viens no Kurcuma tēla prototipiem ir kritiķis, mākslas vēsturnieks un redaktors Visvaldis Peņģerots (1897–1938), kurš 41 gadu vecumā 1938. gada Vasarsvētkos izdarīja pašnāvību. Filmā redzamo gleznu un skulptūru autori ir Voldemārs Tone, Uga Skulme, Marta Skulme, Jānis Tīdemanis un Kārlis Padegs. Andra Keiša spēlētais mākslinieks Salutaurs valkā tādu kažoku kā Romans Suta, tādas peldbikses kā Jānis Tīdemanis, arī glezno kā Tīdemanis. Aktieru tērpi, art deco elementi interjeros un eksterjeros veidoti pēc 1930. gadu fotogrāfijām, modes žurnāliem, filmām un gleznām.Homo novus. Teorētiķa traģikomēdija kinoraksti.lv,
Inga Pērkone 01.10.2018

 Lomās 
 Igors Šelegovskis — Juris Upenājs
 Kristīne Krūze — Ragnija Ciemalda
 Kaspars Znotiņš — Felikss Kurcums
 Andris Keišs — Salutaurs
 Kaspars Zvīgulis — Eižens Žibeika
 Agnese Cīrule — Astrīde Daģis
 Aurēlija Anužīte-Lauciņa — Daģa kundze
 Nikolajs Korobovs — antreprenieris Pušmucovs
 Vilis Daudziņš — Bicēns
 Baiba Broka — Zelma
 Guna Zariņa — Margo Eiridīke
 Ģirts Krūmiņš — Posa
 Andrejs Žagars — Mačernieks
 Imants Strads — Knabenava
 Regīna Razuma — Melmeņa kundze
 Gundars Āboliņš — Kvieša kungs
 Ivars Puga — mākslas nodaļas vadītājs
 Kaspars Kambala — cīkstonis San Federigo de Vaporeto (īstajā vārdā Fricis Vārpiņš)
 Mārtiņš Vilsons — ormanis
 Ģirts Ēcis — Mintauts Brička
 Intars Busulis — dziedātājs
 Juris Bartkevičs — Vilnis Vītulis
 Juris Strenga — tiesnesis

 Atsauces 

 Ārējās saites 



Kategorija:2018. gada Latvijas filmas
Kategorija:Filmas latviešu valodā
Kategorija:Latvija 100